title: 2017 m. gruodžio 5 d. Komisijos įgyvendinimo reglamentas (ES) 2017/2236, kuriuo iš dalies keičiamas Reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais

text:
6.12.2017

               LT

               Europos Sąjungos oficialusis leidinys

               L 320/6

         KOMISIJOS ĮGYVENDINIMO REGLAMENTAS (ES) 2017/2236
   2017 m. gruodžio 5 d.
   kuriuo iš dalies keičiamas Reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. spalio 19 d. Tarybos direktyvą 92/83/EEB dėl akcizų už alkoholį ir alkoholinius gėrimus struktūrų suderinimo (1), ypač į jos 27 straipsnio 4 dalį,
   kadangi:

               (1)

               Direktyvos 92/83/EEB 27 straipsnio 1 dalies a punkte reikalaujama, kad valstybės narės neapmokestintų akcizais alkoholio, kuris buvo visiškai denatūruotas pagal bet kurios valstybės narės reikalavimus, jeigu apie tuos reikalavimus buvo tinkamai pranešta ir jie buvo patvirtinti pagal to straipsnio 3 ir 4 dalyse nustatytas sąlygas;

               (2)

               kiekvienoje valstybėje narėje visiškam etilo alkoholio denatūravimui pagal Direktyvos 92/83/EEB 27 straipsnio 1 dalies a punktą naudojami denatūrantai yra nurodyti Komisijos reglamento (EB) Nr. 3199/93 (2) priede;

               (3)

               2017 m. birželio 8 d. Rumunija pranešė Komisijai apie denatūrantą, kurį nuo 2017 m. rugsėjo 1 d. ketina naudoti visiškam alkoholio denatūravimui pagal tos direktyvos 27 straipsnio 1 dalies a punktą;

               (4)

               2017 m. birželio 14 d. Komisija tą pranešimą perdavė kitoms valstybėms narėms;

               (5)

               2017 m. liepos 5 d. Bulgarija pranešė Komisijai apie denatūrantą, kurį nuo 2017 m. rugpjūčio 1 d. ketina naudoti visiškam alkoholio denatūravimui pagal tos direktyvos 27 straipsnio 1 dalies a punktą;

               (6)

               2017 m. liepos 7 d. Komisija tą pranešimą perdavė kitoms valstybėms narėms;

               (7)

               prieštaravimų Komisija negavo;

               (8)

               dėl teisinio tikrumo šis reglamentas turėtų įsigalioti skubos tvarka;

               (9)

               todėl Reglamentas (EB) Nr. 3199/93 turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Akcizų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 3199/93 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 5 d.

            Komisijos vardu

            Pirmininkas

         Jean-Claude JUNCKER

      (1)  OL L 316, 1992 10 31, p. 21.

      (2)  1993 m. lapkričio 22 d. Komisijos reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais (OL L 288, 1993 11 23, p. 12).

      PRIEDAS
      „
            PRIEDAS
            Visiškam alkoholio denatūravimui leidžiamų naudoti produktų ir jų Cheminių medžiagų santrumpų tarnybos (CAS) registro numerių sąrašas

                        Acetonas

                        CAS 67-64-1

                        Denatonio benzoatas

                        CAS 3734-33-6

                        Etanolis

                        CAS 64-17-5

                        Etil-tret-butilo eteris

                        CAS 637-92-3

                        Fluoresceinas

                        CAS 2321-07-5

                        Benzinas (įskaitant bešvinį benziną)

                        CAS 86290-81-5

                        Izopropilo alkoholis

                        CAS 67-63-0

                        Žibalas

                        CAS 8008-20-6

                        Valytas žibalas

                        CAS 64742-47-8 ir 64742-48-9

                        Metanolis

                        CAS 67-56-1

                        Metiletilketonas (2-butanonas)

                        CAS 78-93-3

                        Metilizobutilketonas

                        CAS 108-10-1

                        Metileno mėlynasis (52015)

                        CAS 61-73-4

                        Solventnafta

                        CAS 8030-30-6

                        Terpentino spiritas

                        CAS 8006-64-2

                        Techninis benzinas

                        CAS 92045-57-3

                  Terminas „absoliutusis etanolis“ šiame priede vartojamas ta pačia reikšme kaip ir Tarptautinės teorinės ir taikomosios chemijos sąjungos vartojamas terminas „absoliutusis alkoholis“.
            Visose valstybėse narėse į denatūruotą alkoholį galima pridėti dažiklio, taip suteikiant jam būdingą spalvą, pagal kurią produktas lengvai atpažįstamas.
            I.   Belgijoje, Bulgarijoje, Danijoje, Vokietijoje, Estijoje, Airijoje, Graikijoje, Ispanijoje, Prancūzijoje, Italijoje, Kipre, Latvijoje, Lietuvoje, Liuksemburge, Vengrijoje, Maltoje, Nyderlanduose, Austrijoje, Lenkijoje, Portugalijoje, Rumunijoje, Slovėnijoje, Slovakijoje ir Suomijoje taikoma bendra visiško alkoholio denatūravimo procedūra:

            Hektolitrui absoliučiojo etanolio:

                        —

                        1,0 litras izopropilo alkoholio,

                        —

                        1,0 litras metiletilketono,

                        —

                        1,0 gramas denatonio benzoato.

                  II.   Didesnė denatūrantų koncentracija taikant bendrą visiško alkoholio denatūravimo procedūrą leidžiama šiose valstybėse narėse:

               Čekijoje ir Jungtinėje Karalystėje

            Hektolitrui absoliučiojo etanolio:

                        —

                        3,0 litrai izopropilo alkoholio,

                        —

                        3,0 litrai metiletilketono,

                        —

                        1,0 gramas denatonio benzoato.

               Kroatijoje

            Hektolitrui absoliučiojo etanolio:
            Ne mažiau kaip:

                        —

                        1,0 litras izopropilo alkoholio,

                        —

                        1,0 litras metiletilketono,

                        —

                        1,0 gramas denatonio benzoato.

               Švedijoje

            Hektolitrui absoliučiojo etanolio:

                        —

                        1,0 litras izopropilo alkoholio,

                        —

                        2,0 litrai metiletilketono,

                        —

                        1,0 gramas denatonio benzoato.

                  III.   Papildomos visiško alkoholio denatūravimo procedūros taikomos šiose valstybėse narėse:

            Bet kuris toliau nurodytos sudėties mišinys hektolitrui absoliučiojo etanolio:

               Čekijoje

                        1.

                        0,4 litro solventnaftos,
                        0,2 litro žibalo,
                        0,1 litro techninio benzino.

                        2.

                        3,0 litrai etil-tret-butilo eterio,
                        1,0 litras izopropilo alkoholio,
                        1,0 litras bešvinio benzino,
                        10 miligramų fluoresceino.

               Graikijoje

            Denatūruojamas tik žemos kokybės alkoholis (distiliavimo likučiai), kurio koncentracija yra ne mažesnė kaip 93 % ir ne didesnė kaip 96 % tūrio.
            Į hidratuoto alkoholio, kurio koncentracija yra 93 % tūrio, hektolitrą dedama šių medžiagų:

                        —

                        2,0 litrai metanolio,

                        —

                        1,0 litras terpentino spirito,

                        —

                        0,50 litro valyto žibalo,

                        —

                        0,40 gramo metileno mėlynojo.

                  20 °C temperatūroje nepakitusios būsenos galutinio produkto koncentracija yra 93 % tūrio.

               Suomijoje (iki 2018 12 31)

            Bet kuris toliau nurodytos sudėties mišinys hektolitrui absoliučiojo etanolio:

                        1.

                        2,0 litrai metiletilketono,
                        3,0 litrai metilizobutilketono.

                        2.

                        2,0 litrai acetono,
                        3,0 litrai metilizobutilketono.

                  “


title: 2017 m. gruodžio 6 d. Komisijos įgyvendinimo reglamentas (ES) 2017/2241 dėl pereinamųjų laikotarpių, nustatytų Europos Parlamento ir Tarybos reglamentuose (ES) Nr. 575/2013 ir (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo (Tekstas svarbus EEE. )

text:
7.12.2017

               LT

               Europos Sąjungos oficialusis leidinys

               L 322/27

         KOMISIJOS ĮGYVENDINIMO REGLAMENTAS (ES) 2017/2241
   2017 m. gruodžio 6 d.
   dėl pereinamųjų laikotarpių, nustatytų Europos Parlamento ir Tarybos reglamentuose (ES) Nr. 575/2013 ir (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (1), ypač į jo 497 straipsnio 3 dalį,
   kadangi:

               (1)

               siekiant išvengti tarptautinių finansų rinkų sutrikdymo ir užtikrinti, kad įstaigos nebūtų baudžiamos taikant joms didesnius nuosavų lėšų reikalavimus, kai vyksta esamų trečiųjų valstybių pagrindinių sandorio šalių pripažinimo procesai, Reglamento (ES) Nr. 575/2013 497 straipsnio 2 dalyje nustatytas pereinamasis laikotarpis, per kurį trečiųjų valstybių pagrindines sandorio šalis, su kuriomis Sąjungoje įsteigtos įstaigos atlieka sandorių tarpuskaitą, tos įstaigos gali laikyti reikalavimus atitinkančiomis pagrindinėmis sandorio šalimis;

               (2)

               Reglamentu (ES) Nr. 575/2013 iš dalies pakeistos Europos Parlamento ir Tarybos reglamento (ES) Nr. 648/2012 (2) nuostatos, susijusios su tam tikrais įvesties duomenimis, naudojamais apskaičiuojant įstaigų nuosavų lėšų reikalavimus trečiųjų valstybių pagrindinių sandorio šalių pozicijoms. Atitinkamai pagal Reglamento (ES) Nr. 648/2012 89 straipsnio 5a dalį reikalaujama, kad tam tikros trečiųjų valstybių pagrindinės sandorio šalys ribotą laikotarpį praneštų apie bendrą pradinės garantinės įmokos, kurią jos gavo iš savo tarpuskaitos narių, sumą. Tas pereinamasis laikotarpis atitinka Reglamento (ES) Nr. 575/2013 497 straipsnio 2 dalyje nustatytą laikotarpį;

               (3)

               abu pereinamieji laikotarpiai turėjo baigtis 2014 m. birželio 15 d.;

               (4)

               Reglamento (ES) Nr. 575/2013 497 straipsnio 3 dalimi Komisijai suteikiami įgaliojimai priimti įgyvendinimo aktą, kad išimtinėmis aplinkybėmis pereinamasis laikotarpis, susijęs su nuosavų lėšų reikalavimais, būtų pratęstas šešiems mėnesiams. Tas pratęsimas turėtų galioti ir Reglamento (ES) Nr. 648/2012 89 straipsnio 5a dalyje nustatytiems terminams. Tie pereinamieji laikotarpiai paskutinį kartą buvo pratęsti Komisijos įgyvendinimo reglamentu (ES) 2017/954 (3) iki 2017 m. gruodžio 15 d.;

               (5)

               iš visų trečiosiose valstybėse įsteigtų pagrindinių sandorio šalių, kurios kreipėsi dėl pripažinimo pagal Reglamento (ES) Nr. 648/2012 25 straipsnį, Europos vertybinių popierių ir rinkų institucija pripažino 29 pagrindines sandorio šalis. Iš jų viena pagrindinė sandorio šalis iš Naujosios Zelandijos buvo pripažinta remiantis Komisijos įgyvendinimo sprendimu (ES) 2016/2274 (4). Be to, dar trys pagrindinės sandorio šalys iš Indijos galėjo būti pripažintos remiantis Komisijos įgyvendinimo sprendimu (ES) 2016/2269 (5). Likusios trečiųjų valstybiųpagrindinės sandorio šalys vis dar laukia pripažinimo, o jų pripažinimo procesas iki 2017 m. gruodžio 15 d. nebus baigtas. Jeigu pereinamasis laikotarpis nebus pratęstas, Sąjungoje įsteigtos įstaigos (arba jų patronuojamosios įmonės, įsteigtos ne Sąjungoje), kurios turi tų likusių trečiųjų valstybių pagrindinių sandorio šalių pozicijų, bus įpareigotos turėti daug daugiau nuosavų lėšų toms pozicijoms padengti, o dėl to tos įstaigos galėtų nutraukti tiesioginį dalyvavimą tų pagrindinių sandorio šalių veikloje arba bent laikinai galėtų būti nutrauktas tarpuskaitos paslaugų teikimas tų įstaigų klientams, todėl būtų labai sutrikdytos rinkos, kuriose tos pagrindinės sandorio šalys veikia;

               (6)

               todėl poreikis išvengti rinkų sutrikdymo už Sąjungos ribų, dėl kurio anksčiau jau buvo pratęstas Reglamento (ES) Nr. 575/2013 497 straipsnio 2 dalyje nustatytas pereinamasis laikotarpis, išliktų pasibaigus pratęstam pereinamajam laikotarpiui, nustatytam Įgyvendinimo reglamente (ES) 2017/954. Papildomai pratęsus pereinamąjį laikotarpį Sąjungoje įsteigtos įstaigos (arba jų patronuojamosios įmonės, įsteigtos ne Sąjungoje) galėtų išvengti didelio nuosavų lėšų reikalavimų padidėjimo dėl to, kad neužbaigtas pagrindinių sandorio šalių, patikimai bei prieinamu būdu teikiančių specifinės rūšies tarpuskaitos paslaugas, kurių reikia Sąjungoje įsteigtoms įstaigoms (arba jų patronuojamosioms įmonėms, įsteigtoms ne Sąjungoje), pripažinimo procesas. Todėl pereinamuosius laikotarpius derėtų pratęsti dar šešiems mėnesiams;

               (7)

               šiame reglamente numatytos priemonės atitinka Europos bankininkystės komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 575/2013 497 straipsnio 2 dalyje ir Reglamento (ES) Nr. 648/2012 89 straipsnio 5a dalies antroje pastraipoje nurodyti 15 mėnesių trukmės laikotarpiai, paskutinį kartą pratęsti Įgyvendinimo reglamentu (ES) 2017/954, yra pratęsiami dar šešiems mėnesiams iki 2018 m. birželio 15 d.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 6 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2013 6 27, p. 1.

      (2)  2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (OL L 201, 2012 7 27, p. 1).

      (3)  2017 m. birželio 6 d. Komisijos įgyvendinimo reglamentas (ES) 2017/954 dėl pereinamųjų laikotarpių, nustatytų Europos Parlamento ir Tarybos reglamentuose (ES) Nr. 575/2013 ir (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo (OL L 144, 2017 6 7, p. 14).

      (4)  2016 m. gruodžio 15 d. Komisijos įgyvendinimo sprendimas (ES) 2016/2274 dėl pagrindinėms sandorio šalims Naujojoje Zelandijoje taikomos reguliavimo sistemos lygiavertiškumo pagal Europos Parlamento ir Tarybos reglamentą (ES) Nr. 648/2012 (OL L 342, 2016 12 16, p. 54).

      (5)  2016 m. gruodžio 15 d. Komisijos įgyvendinimo sprendimas (ES) 2016/2269 dėl pagrindinėms sandorio šalims Indijoje taikomos reguliavimo sistemos lygiavertiškumo pagal Europos Parlamento ir Tarybos reglamentą (ES) Nr. 648/2012 (OL L 342, 2016 12 16, p. 38).


title: 2017 m. lapkričio 30 d. Komisijos įgyvendinimo reglamentas (ES) 2017/2248 dėl tam tikrų prekių klasifikavimo Kombinuotojoje nomenklatūroje

text:
8.12.2017

                  LT

                  Europos Sąjungos oficialusis leidinys

                  L 324/14

            KOMISIJOS ĮGYVENDINIMO REGLAMENTAS (ES) 2017/2248
      2017 m. lapkričio 30 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. lapkričio 30 d.

               Komisijos vardu

               Pirmininko pavedimu

            Stephen QUEST

               Generalinis direktorius

               Mokesčių ir muitų sąjungos generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Gaminį (vadinamąją kilpinę veržiamąją atotampą) sudaro 6 vielos, kiekvienos kurių storis yra 3,25 mm.
                     Vielos pagamintos iš galvanizuoto šaltai tempto anglinio plieno. Vielos sudėtos lygiagrečiai viena kitai ir padengtos cinko danga. Per visą ilgį vielos nestipriai susuktos ir sulenktos U raidės forma.
                     Po pateikimo gaminys naudojamas mediniams telegrafo stulpams tvirtinti atotampomis, t. y. vielos stipriai susukamos taip, kad taptų suvyta viela.
                     Žr. paveikslus (*1).

                     7326 20 00

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7326  ir 7326 20 00  atitinkančiais prekių aprašymais.
                     Gaminys nelaikytinas suvyta viela, lynais, kabeliais, pintomis juostomis, stropais ir panašiais gaminiais ir nepriskirtinas 7312  pozicijai, nes jis nėra stipriai susuktas (taip pat žr. Suderintos sistemos paaiškinimų 7312  pozicijos paaiškinimų pirmą pastraipą ir Kombinuotosios nomenklatūros 7312 10 61 –7312 10 69  subpozicijų paaiškinimus). Jis stipriai susukamas tik pritvirtinus prie telegrafo stulpo.
                     Todėl gaminys laikytinas kitais gaminiais iš geležinės arba plieninės vielos ir jam priskirtinas KN kodas 7326 20 00 .

            (*1)  Paveikslai pateikiami tik dėl informacijos.


title: 2017 m. lapkričio 30 d. Komisijos įgyvendinimo reglamentas (ES) 2017/2243, kuriuo panaikinamas Įgyvendinimo reglamentas (ES) Nr. 1212/2014 dėl tam tikrų prekių klasifikavimo Kombinuotojoje nomenklatūroje

text:
8.12.2017

               LT

               Europos Sąjungos oficialusis leidinys

               L 324/1

         KOMISIJOS ĮGYVENDINIMO REGLAMENTAS (ES) 2017/2243
   2017 m. lapkričio 30 d.
   kuriuo panaikinamas Įgyvendinimo reglamentas (ES) Nr. 1212/2014 dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:

               (1)

               Įgyvendinimo reglamentu (ES) Nr. 1212/2014 (2) Komisija pilnaviduriam cilindro formos gaminiui su sriegiu, pagamintam iš titano lydinio ir pateikiamam naudoti traumų chirurgijoje, priskyrė KN kodą 8108 90 90;

               (2)

               Teisingumo Teismas byloje C-51/16 (3) priėmė sprendimą, kad Tarybos reglamento (EEB) Nr. 2658/87 (4), su pakeitimais, padarytais Komisijos įgyvendinimo reglamentu (ES) Nr. 1101/2014 (5), I priede pateiktos Kombinuotosios nomenklatūros 9021 pozicija turi būti aiškinama taip, jog jai priskiriami tokie medicininių implantų sraigtai, kaip nagrinėjami pagrindinėje byloje, nes jie tam tikromis savybėmis, visų pirma aukšta apdailos kokybe ir dideliu tikslumu, taip pat gamybos būdu ir specifine paskirtimi, skiriasi nuo įprastų gaminių. Tai, kad tokie medicininių implantų sraigtai, kaip nagrinėjami pagrindinėje byloje, į kūną gali būti implantuojami tik specialiais medicininiais įrankiais, o ne įprastais įrankiais, yra viena iš savybių, pagal kurią šie medicininių implantų sraigtai skiriami nuo įprastų gaminių;

               (3)

               gaminys, kuriam taikomas Įgyvendinimo reglamentas (ES) Nr. 1212/2014, atitinka ISO/TC 150 standartus, taikomus implantų sraigtams, pateikiamas naudoti traumų chirurgijoje lūžių repozicijai, supakuotas sterilioje pakuotėje, pažymėtas numeriu, pagal kurį galima atsekti visą jo gamybos ir platinimo grandinę, ir skirtas implantuoti į žmogaus kūną naudojant specialius įrankius;

               (4)

               todėl gaminio, kuriam taikomas Įgyvendinimo reglamentas (ES) Nr. 1212/2014, klasifikavimas jam priskiriant KN kodą 8108 90 90 neatitinka Teisingumo Teismo išvadų byloje C-51/16;

               (5)

               todėl Įgyvendinimo reglamentas (ES) Nr. 1212/2014 turėtų būti panaikintas;

               (6)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 1212/2014 panaikinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 30 d.

            Komisijos vardu

            Pirmininko pavedimu

         Stephen QUEST

            Generalinis direktorius

            Mokesčių ir muitų sąjungos generalinis direktoratas

      (1)  OL L 269, 2013 10 10, p. 1.

      (2)  2014 m. lapkričio 11 d. Komisijos įgyvendinimo reglamentas (ES) Nr. 1212/2014 dėl tam tikrų prekių klasifikavimo Kombinuotojoje nomenklatūroje (OL L 329, 2014 11 14, p. 3).

      (3)  2017 m. balandžio 26 d. Teisingumo Teismo sprendimas Stryker EMEA Supply Chain Services, C-51/16, ECLI:EU:C:2017:298.

      (4)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      (5)  2014 m. spalio 16 d. Komisijos reglamentas (ES) Nr. 1101/2014, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 312, 2014 10 31, p. 1).


title: 2017 m. lapkričio 30 d. Komisijos įgyvendinimo reglamentas (ES) 2017/2244 dėl tam tikrų prekių klasifikavimo Kombinuotojoje nomenklatūroje

text:
8.12.2017

                  LT

                  Europos Sąjungos oficialusis leidinys

                  L 324/3

            KOMISIJOS ĮGYVENDINIMO REGLAMENTAS (ES) 2017/2244
      2017 m. lapkričio 30 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. lapkričio 30 d.

               Komisijos vardu

               Pirmininko pavedimu

            Stephen QUEST

               Generalinis direktorius

               Mokesčių ir muitų sąjungos generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Gaminį sudaro du horizontalūs ir du vertikalūs išspausto aliuminio bėgeliai, kurie kartu sudaro prie sienos varžtais tvirtinamą rėmą.
                     Gaminys naudojamas sienų plytelių plokštėms pritvirtinti.
                     Horizontalieji bėgeliai suprojektuoti taip, kad į juos galima būtų įstumti plokštes, todėl prireikus plokštes lengviau išimti ir pakeisti.
                     (Žr. paveikslą) (*1).

                     7616 99 90

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7616 , 7616 99  ir 7616 99 90  atitinkančiais prekių aprašymais.
                     Gaminys nepriskirtinas 8302  pozicijai „baldų, durų, laiptų, langų, langinių, kėbulų, balnų ir pakinktų, lagaminų, skrynių, dėžių ir panašių gaminių aptaisai, tvirtinimo ir montavimo įtaisai bei panašūs netauriųjų metalų gaminiai“. Bėgeliai skirti sienų plytelių plokštėms tvirtinti prie sienos, o sienų plytelių plokštės pagal savo pobūdį skiriasi nuo gaminių, tvirtinamų naudojant 8302  pozicijai priskiriamus gaminius (taip pat žr. Suderintos sistemos paaiškinimų 8302  pozicijos paaiškinimų antros pastraipos D ir E dalis).
                     Taigi gaminys laikytinas kitu aliuminio gaminiu ir jam priskirtinas KN kodas 7616 99 90 .

            (*1)  Paveikslas pateikiamas tik dėl informacijos.


title: 2017 m. lapkričio 30 d. Komisijos įgyvendinimo reglamentas (ES) 2017/2245 dėl tam tikrų prekių klasifikavimo Kombinuotojoje nomenklatūroje

text:
8.12.2017

                  LT

                  Europos Sąjungos oficialusis leidinys

                  L 324/6

            KOMISIJOS ĮGYVENDINIMO REGLAMENTAS (ES) 2017/2245
      2017 m. lapkričio 30 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. lapkričio 30 d.

               Komisijos vardu

               Pirmininko pavedimu

            Stephen QUEST

               Generalinis direktorius

               Mokesčių ir muitų sąjungos generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Maždaug 35 × 69 cm dydžio gaminys iš plastikų neslidžiu paviršiumi (vadinamoji vonios lenta).
                     Gaminys yra su skylutėmis vandeniui nutekėti, rankena ir integruota muiline. Apatinėje jo dalyje įtaisytos keturios atramos, reguliuojamos pagal vonios plotį.
                     Vonios lenta gali padėti besimaudančiajam įlipti į vonią ir iš jos išlipti. Ją taip pat galima naudoti kaip suolelį ar padėklą vonios reikmenims.
                     (Žr. paveikslą.) (*1)

                     3924 90 00

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3924  ir 3924 90 00  atitinkančiais prekių aprašymais.
                     Gaminys nėra baldas, nes nėra pritaikytas nei pastatyti ant grindų arba žemės, nei pakabinti, pritvirtinti prie sienos arba pastatyti ant kito gaminio. Todėl pagal 94 skirsnio 2 pastabą gaminys nelaikytinas 9401 , 9402  arba 9403  pozicijai priskirtinu baldu.
                     Gaminys laikytinas kitu namų apyvokos ir higienos arba tualeto reikmeniu iš plastikų ir jam priskirtinas KN kodas 3924 90 00 .

            (*1)  Paveikslas pateikiamas tik dėl informacijos.


title: 2017 m. lapkričio 30 d. Komisijos įgyvendinimo reglamentas (ES) 2017/2246 dėl tam tikrų prekių klasifikavimo Kombinuotojoje nomenklatūroje

text:
8.12.2017

               LT

               Europos Sąjungos oficialusis leidinys

               L 324/8

         KOMISIJOS ĮGYVENDINIMO REGLAMENTAS (ES) 2017/2246
   2017 m. lapkričio 30 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:

               (1)

               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 30 d.

            Komisijos vardu

            Pirmininko pavedimu

         Stephen QUEST

            Generalinis direktorius

            Mokesčių ir muitų sąjungos generalinis direktoratas

      (1)  OL L 269, 2013 10 10, p. 1.

      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Neeksponuotos aliuminio plokštelės (vadinamosios teigiamos terminės plokštelės, jautrios lazeriniams diodams), stačiakampio formos, kurių vienos pusės ilgis didesnis kaip 255 mm, iš vienos pusės padengtos emulsija (kurios pagrindinės sudedamosios dalys yra šarmuose tirpi derva, vienas arba keli IR (infraraudonųjų spindulių) dažai (fototerminis keitiklis) ir tirpimo slopiklis (dažiklis)), jautria infraraudonųjų spindulių lazeriniams diodams esant 830 nm bangos ilgiui.
                  Jos skirtos naudoti CTP (angl. Computer to Plate) technologijos spausdinimo įrangoje vidutiniams ir dideliems tiražams spausdinti. Kad galutinio produkto eksploatavimo laikotarpis būtų ilgesnis, išryškinus vaizdą plokštelės termiškai apdorojamos taip padidinant vaizdo atsparumą.

                  3701 30 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 37 skirsnio 2 pastaba ir KN kodus 3701  ir 3701 30 00  atitinkančiais prekių aprašymais.
                  Gaminiui būdingos objektyvios neeksponuotos fotoplokštelės, padengtos šviesai jautria medžiaga, savybės.
                  37 skirsnio 2 pastaboje žodis „fotografija“ apibrėžiamas kaip procesas, kurio metu tiesiogiai arba netiesiogiai gaunami matomi vaizdai, paveikus šviesa ar kitomis spinduliuotės formomis šviesai jautrius paviršius.
                  37 skirsniui priskiriamos fotoplokštelės yra vienu arba keliais sluoksniais padengtos emulsija, kuri yra jautri šviesai arba kitokioms spinduliuotės formoms, turinčioms pakankamai energijos, kad įvyktų reikiama reakcija fotonams ar šviesai jautriose medžiagose, t. y. elektromagnetinio spektro spinduliuotei, kurios bangos ilgis ne didesnis kaip maždaug 1 300  nm (įskaitant gama spindulius, ultravioletinę ir artimosios srities infraraudonąją spinduliuotę), taip pat elementarių dalelių (ar branduolinei) spinduliuotei, ir yra skirtos nespalvotajam arba spalvotajam atgaminimui (taip pat žr. Suderintos sistemos (SS) paaiškinimų 37 skirsnio paaiškinimus). Spinduliuotės, kuriai jautrus šių plokštelių įjautrintasis sluoksnis, bangos ilgis (830 nm) patenka į 3701  pozicijos bangos ilgių intervalą.
                  Taigi jos nelaikytinos spaudos plokštėmis, kurioms priskiriamas KN kodas 8442 50 00 , nes įjautrintos plokštelės priskiriamos ne 8442  pozicijai, o 3701  pozicijai (taip pat žr. Suderintos sistemos paaiškinimų 8442  pozicijos paaiškinimų B dalį ir 2015 m. SS klasifikavimo nuomonę 3701.30/1 ).
                  Todėl jos laikytinos kitomis fotoplokštelėmis, kurių bet kurios kraštinės ilgis didesnis kaip 255 mm, ir joms priskirtinas KN kodas 3701 30 00 .


title: 2017 m. lapkričio 30 d. Komisijos įgyvendinimo reglamentas (ES) 2017/2247 dėl tam tikrų prekių klasifikavimo Kombinuotojoje nomenklatūroje

text:
8.12.2017

                  LT

                  Europos Sąjungos oficialusis leidinys

                  L 324/11

            KOMISIJOS ĮGYVENDINIMO REGLAMENTAS (ES) 2017/2247
      2017 m. lapkričio 30 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013 (1), kuriuo nustatomas Sąjungos muitinės kodeksas, ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. lapkričio 30 d.

               Komisijos vardu

               Pirmininko pavedimu

            Stephen QUEST

               Generalinis direktorius

               Mokesčių ir muitų sąjungos generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Gaminys (vadinamasis šildomasis kilimėlis), kurio apytiksliai matmenys yra 190 × 80 × 4 cm, o svoris – maždaug 11,5 kg. Jis yra paminkštintas ir su kaitinimo elementu (tinkleliu, padengtu plonu audinio sluoksniu). Apatinę kilimėlio dalį (po kaitinimo elementu) sudaro 1 cm storio putplasčio sluoksnis. Viršutinę išorinę kilimėlio pusę dengia plokščių glotnių dirbtinių akmenukų, kurių sudėtyje yra turmalino, sluoksnis. Gaminio paviršius kietas ir grublėtas.
                     Gaminyje įtaisytas valdiklis, prijungiamas kabeliu ir maitinimo jungtimi. Valdiklyje įtaisytas ekranas, kuriame matyti nustatyta temperatūra, įvairūs rodikliai, mygtukas norimai temperatūrai nustatyti ir įjungimo/išjungimo mygtukas.
                     Jis skirtas įvairioms žmogaus kūno dalims šildyti. Ant jo galima gulėti arba sėdėti. Galima rinktis nuo 30 iki 70 °C temperatūrą. Dirbtiniai akmenys, kai įšyla, spinduliuoja tolimuosius infraraudonuosius spindulius.
                     Žr. paveikslus (*1).

                     8516 79 70

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8516 , 8516 79  ir 8516 79 70  atitinkančiais prekių aprašymais.
                     Gaminys nelaikytinas masažo aparatu ir nepriskirtinas 9019  pozicijai, kadangi jo veikimas nėra pagrįstas trynimu, vibracija ar kitokiu mechaniniu judėjimu. Jis neskirtas kūnui masažuoti. Lygūs ir glotnūs akmenukai pasižymi specifinėmis savybėmis – gali netrinami kaupti ir spinduliuoti šilumą (taip pat žr. Suderintos sistemos paaiškinimų 9019  pozicijos II grupės paaiškinimus).
                     Gaminys taip pat nelaikytinas patalynės reikmeniu ir panašiu baldų reikmeniu, pvz., čiužiniu ar lovos paklotu, ir nepriskirtinas 9404  pozicijai, nes jis neskirtas lovai įrengti. Jis yra kietas ir grublėto paviršiaus. Todėl 85 skirsnio 1 pastabos a punktas netaikytinas.
                     Gaminys veikia kaip termoterapijai skirtas aparatas ir yra tinkamas naudoti buityje.
                     Todėl jis laikytinas kitu elektroterminiu prietaisu ir jam priskirtinas KN kodas 8516 79 70 .

            (*1)  Paveikslai pateikiami tik dėl informacijos.


title: 2017 m. gruodžio 5 d. Komisijos įgyvendinimo reglamentas (ES) 2017/2260, kuriuo iš dalies keičiamas Tarybos reglamentas (ES) 2016/44 dėl ribojamųjų priemonių atsižvelgiant į padėtį Libijoje

text:
8.12.2017

               LT

               Europos Sąjungos oficialusis leidinys

               L 324/39

         KOMISIJOS ĮGYVENDINIMO REGLAMENTAS (ES) 2017/2260
   2017 m. gruodžio 5 d.
   kuriuo iš dalies keičiamas Tarybos reglamentas (ES) 2016/44 dėl ribojamųjų priemonių atsižvelgiant į padėtį Libijoje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. liepos 31 d. Tarybos sprendimą (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (1),
   atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (2), ypač į jo 20 straipsnio b punktą,
   kadangi:

               (1)

               Reglamento (ES) 2016/44 V priede pateiktas sąrašas laivų, kuriuos nurodė Jungtinių Tautų Sankcijų komitetas pagal Jungtinių Tautų Saugumo Tarybos rezoliucijos 2146 (2014) 11 punktą. Tiems laivams taikomi įvairūs draudimai pagal tą reglamentą, įskaitant draudimą krauti, gabenti ar iškrauti žalią naftą iš Libijos ir atvykti į Sąjungos teritorijoje esančius uostus;

               (2)

               2017 m. lapkričio 27 d. Jungtinių Tautų Saugumo Tarybos komitetas iš dalies pakeitė laivo „CAPRICORN“, kuriam taikomos ribojamosios priemonės, identifikavimo duomenis. Todėl Reglamento (ES) 2016/44 V priedas turėtų būti atitinkamai iš dalies pakeistas;

               (3)

               siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (ES) 2016/44 V priedas iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 5 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 206, 2015 8 1, p. 34.

      (2)  OL L 12, 2016 1 19, p. 1.

      PRIEDAS
      Reglamento (ES) 2016/44 V priedas iš dalies keičiamas taip:
      įrašas:

         „1.   Pavadinimas: CAPRICORN
         Į sąrašą įtrauktas pagal Rezoliucijos 2146 (2014), išplėstos ir su pakeitimais, padarytais Rezoliucijos 2362 (2017) 2 punktu (draudimas pakrauti, vežti ar iškrauti; draudimas atvykti į uostus), 10 punkto a ir b papunkčius. Pagal Rezoliucijos 2146 11 punktą 2017 m. spalio 20 d. Komitetas atnaujino šį įtraukimą į sąrašą; jis galioja iki 2018 m. sausio 18 d., nebent Komitetas jo galiojimą nutrauktų anksčiau pagal rezoliucijos 2146 12 punktą. Vėliavos valstybė: Tanzanija.

            Papildoma informacija

         Įtrauktas į sąrašą 2017 m. liepos 21 d. IMO: 8900878. 2017 m. rugsėjo 21 d. duomenimis, laivas buvo prie Jungtinių Arabų Emyratų krantų.“

      pakeičiamas šiuo įrašu:

         „1.   Pavadinimas: CAPRICORN
         Į sąrašą įtrauktas pagal Rezoliucijos 2146 (2014), išplėstos ir su pakeitimais, padarytais Rezoliucijos 2362 (2017) 2 punktu (draudimas pakrauti, vežti ar iškrauti; draudimas atvykti į uostus), 10 punkto a ir b papunkčius. Pagal Rezoliucijos 2146 11 punktą 2017 m. spalio 20 d. Komitetas atnaujino šį įtraukimą į sąrašą; jis galioja iki 2018 m. sausio 18 d., nebent Komitetas jo galiojimą nutrauktų anksčiau pagal rezoliucijos 2146 12 punktą. Vėliavos valstybė: nežinoma.

            Papildoma informacija

         Įtrauktas į sąrašą 2017 m. liepos 21 d. IMO: 8900878. 2017 m. rugsėjo 21 d. duomenimis, laivas buvo prie Jungtinių Arabų Emyratų krantų.“


title: 2017 m. gruodžio 8 d. Komisijos įgyvendinimo reglamentas (ES) 2017/2276 dėl leidimo naudoti Bacillus subtilis (ATCC PTA-6737) preparatą pagal naują paskirtį – kaip paršavedžių pašaro priedą (leidimo turėtojas „Kemin Europa N.V.“) (Tekstas svarbus EEE. )

text:
9.12.2017

                  LT

                  Europos Sąjungos oficialusis leidinys

                  L 326/50

            KOMISIJOS ĮGYVENDINIMO REGLAMENTAS (ES) 2017/2276
      2017 m. gruodžio 8 d.
      dėl leidimo naudoti Bacillus subtilis (ATCC PTA-6737) preparatą pagal naują paskirtį – kaip paršavedžių pašaro priedą (leidimo turėtojas „Kemin Europa N.V.“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas leisti pagal naują paskirtį naudoti bakterijų Bacillus subtilis (ATCC PTA-6737) preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo Bacillus subtilis (ATCC PTA-6737) preparatą naudoti pagal naują paskirtį – kaip paršavedžių pašaro priedą siekiant naudos paršeliams, skirtiną prie priedų kategorijos „zootechniniai priedai“;

                  (4)

                  leidimas dešimt metų naudoti bakterijų Bacillus subtilis (ATCC PTA-6737) preparatą, priskiriamą prie priedų kategorijos „zootechniniai priedai“, kaip mėsinių viščiukų pašaro priedą suteiktas Komisijos reglamentu (ES) Nr. 107/2010 (2), kaip vištaičių dedeklių, mėsinių ančių, putpelių, fazanų, kurapkų, perlinių vištų, karvelių, mėsinių žąsų ir stručių pašaro priedą – Komisijos įgyvendinimo reglamentu (ES) Nr. 885/2011 (3), kaip nujunkytų paršelių ir nujunkytų kiaulinių šeimos gyvūnų, išskyrus namines kiaules Sus scrofa domesticus, pašaro priedą – Komisijos įgyvendinimo reglamentu (ES) Nr. 306/2013 (4), kaip mėsinių kalakutų ir veislei auginamų kalakutų pašaro priedą – Komisijos įgyvendinimo reglamentu (ES) Nr. 787/2013 (5) ir kaip vištaičių dedeklių ir retesnių rūšių dedeklinių naminių paukščių pašaro priedą – Komisijos įgyvendinimo reglamentu (ES) 2015/1020 (6);

                  (5)

                  Europos maisto saugos tarnyba (toliau – Tarnyba) 2017 m. gegužės 16 d. nuomonėje (7) padarė išvadą, kad siūlomomis naudojimo sąlygomis Bacillus subtilis (ATCC PTA-6737) preparatas nedaro nepageidaujamo poveikio gyvūnų sveikatai, žmonių sveikatai ir aplinkai. Ji taip pat padarė išvadą, kad naudojant šį priedą galima pagerinti paršelių augimą nuo atsivedimo iki nujunkymo, kai jo dedama į paršavedžių pašarą 3 savaites iki paršelių atsivedimo ir iki nujunkymo. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (6)

                     Bacillus subtilis (ATCC PTA-6737) preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                  (7)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priskiriamą priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gruodžio 8 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  2010 m. vasario 8 d. Komisijos reglamentas (ES) Nr. 107/2010 dėl leidimo Bacillus subtilis ATCC PTA-6737 naudoti kaip mėsinių viščiukų pašarų priedą (leidimo turėtojas – „Kemin Europa N.V.“) (OL L 36, 2010 2 9, p. 1).

         (3)  2011 m. rugsėjo 5 d. Komisijos įgyvendinimo reglamentas (ES) Nr. 885/2011 dėl leidimo Bacillus subtilis (ATCC PTA-6737) naudoti kaip pašarų priedą viščiukams, iš kurių auginamos dedeklės, mėsinėms antims, putpelėms, fazanams, kurapkoms, perlinėms vištoms, karveliams, mėsinėms žąsims ir stručiams (leidimo turėtojas „Kemin Europa N.V.“) (OL L 229, 2011 9 6, p. 3).

         (4)  2013 m. balandžio 2 d. Komisijos įgyvendinimo reglamentas (ES) Nr. 306/2013 dėl leidimo naudoti preparatą Bacillus subtilis (ATCC PTA-6737) nujunkytiems paršeliams ir nujunkytiems kiaulinių šeimos gyvūnams, išskyrus Sus scrofa domesticus (leidimo turėtojas – „Kemin Europa N.V.“) (OL L 91, 2013 4 3, p. 5).

         (5)  2013 m. rugpjūčio 16 d. Komisijos įgyvendinimo reglamentas (ES) Nr. 787/2013 dėl leidimo naudoti preparatą Bacillus subtilis (ATCC PTA-6737) kaip mėsinių kalakutų ir veislei auginamų kalakutų pašarų priedą (leidimo turėtojas „Kemin Europa N.V.“) (OL L 220, 2013 8 17, p. 15).

         (6)  2015 m. birželio 29 d. Komisijos įgyvendinimo reglamentas (ES) 2015/1020 dėl leidimo naudoti bakterijų Bacillus subtilis (ATCC PTA-6737) preparatą kaip vištų dedeklių ir retesnių rūšių dedeklinių naminių paukščių pašaro priedą (leidimo turėtojas „Kemin Europa N.V.“) (OL L 163, 2015 6 30, p. 22).

         (7)  EFSA Journal 2017; 17(5):4855.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     KSV/kg visaverčio 12 % drėgnio pašaro

                        Zootechninių priedų kategorija. Funkcinė grupė: žarnyno floros stabilizatoriai

                     4b1823

                     „Kemin Europa N.V.“

                        Bacillus subtilis ATCC PTA-6737

                        Priedo sudėtis

                     bakterijų Bacillus subtilis (ATCC PTA-6737) preparatas, kuriame yra ne mažiau kaip 1 × 1010 KSV/g priedo
                     Kieto pavidalo

                        Veikliosios medžiagos apibūdinimas

                     Gyvybingos bakterijų Bacillus subtilis (ATCC PTA-6737) sporos

                        Analizės metodas
                         (1)

                     Skaičiavimas: paskleidimo ant plokštelės metodas naudojant triptono sojos agarą iš anksto karščiu apdorojus pašaro ėminius.
                     Identifikavimas: impulsinės gelio elektroforezės (PFGE) metodas.

                     Paršavedės

                     —

                     1 × 108

                     —

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Skirtas paršavedėms, nuo trijų savaičių iki paršiavimosi ir visą laktacijos laikotarpį.

                                 3.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                     2027 12 29

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: 2017 m. gruodžio 8 d. Komisijos įgyvendinimo reglamentas (ES) 2017/2273, kuriuo iš dalies keičiamas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (Tekstas svarbus EEE. )

text:
9.12.2017

               LT

               Europos Sąjungos oficialusis leidinys

               L 326/42

         KOMISIJOS ĮGYVENDINIMO REGLAMENTAS (ES) 2017/2273
   2017 m. gruodžio 8 d.
   kuriuo iš dalies keičiamas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 22 straipsnio 1 dalį,
   kadangi:

               (1)

               pagal Komisijos reglamento (EB) Nr. 889/2008 (2) su pakeitimais, padarytais Komisijos įgyvendinimo reglamentu (ES) Nr. 836/2014 (3), 42 straipsnį iki 2017 m. gruodžio 31 d. išimties tvarka ir tam tikromis sąlygomis, jei nėra ekologiškai užaugintų jauniklių vištų, į ekologiškos gyvulininkystės padalinį leidžiama atgabenti ne vyresnių kaip 18 savaičių neekologiškai užaugintų jauniklių dėsliųjų vištų;

               (2)

               Sąjungos rinkoje ekologiškai užauginamų jauniklių dėsliųjų vištų skaičius ir kokybė nepatenkina ūkininkų, laikančių vištas dedekles, poreikių. Siekiant skirti daugiau laiko ekologiškam jauniklių dėsliųjų vištų auginimui vystyti, išimtinis gamybos taisyklių, pagal kurias leidžiama naudoti ne vyresnes nei 18 savaičių neekologiškai užaugintas jaunikles dėsliąsias vištas, taikymas turėtų būti pratęstas iki 2018 m. gruodžio 31 d.;

               (3)

               pagal Reglamento (EB) Nr. 889/2008 su pakeitimais, padarytais Įgyvendinimo reglamentu (ES) Nr. 836/2014, 43 straipsnį 2015, 2016 ir 2017 kalendoriniais metais kiaulių ir naminių paukščių racione išimties tvarka leidžiama naudoti ne daugiau kaip 5 % neekologiškų baltymingų pašarų;

               (4)

               ekologiškų baltymų pasiūla tiek kokybės, tiek kiekybės požiūriu Sąjungos rinkoje per maža, kad atitiktų ekologiniuose ūkiuose auginamų kiaulių ir naminių paukščių mitybai keliamus reikalavimus. Ekologiškų baltymingų augalų auginimas vis dar neatitinka paklausos. Todėl išimtinės galimybės naudoti ribotą neekologiškų baltymingų pašarų kiekį taikymo laikotarpį tikslinga pratęsti iki 2018 m. gruodžio 31 d.;

               (5)

               Reglamentas (EB) Nr. 889/2008 turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Ekologinės gamybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 889/2008 iš dalies keičiamas taip:

               1)

               42 straipsnio b punkte data „2017 m. gruodžio 31 d.“ pakeičiama data „2018 m. gruodžio 31 d.“

               2)

               43 straipsnio antra pastraipa pakeičiama taip:
               „2018 kalendoriniais metais minėtų gyvūnų racione neekologiškų baltymingų pašarų 12 mėnesių laikotarpiu gali būti ne daugiau kaip 5 %.“

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 8 d.

            Komisijos vardu

            Pirmininkas

         Jean-Claude JUNCKER

      (1)  OL L 189, 2007 7 20, p. 1.

      (2)  2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).

      (3)  2014 m. liepos 31 d. Komisijos įgyvendinimo reglamentas (ES) Nr. 836/2014, kuriuo iš dalies keičiamas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 230, 2014 8 1, p. 10).


title: 2017 m. gruodžio 8 d. Komisijos įgyvendinimo reglamentas (ES) 2017/2272, kuriuo į garantuotų tradicinių gaminių registrą įtraukiamas pavadinimas [„Kabanosy staropolskie“ (GTG)]

text:
9.12.2017

               LT

               Europos Sąjungos oficialusis leidinys

               L 326/40

         KOMISIJOS ĮGYVENDINIMO REGLAMENTAS (ES) 2017/2272
   2017 m. gruodžio 8 d.
   kuriuo į garantuotų tradicinių gaminių registrą įtraukiamas pavadinimas [„Kabanosy staropolskie“ (GTG)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 26 straipsnį ir 52 straipsnio 3 dalies a punktą,
   kadangi:

               (1)

               pagal Reglamento (ES) Nr. 1151/2012 26 straipsnį Lenkija pateikė pavadinimą „Kabanosy staropolskie“, kad jį būtų galima įtraukti į Reglamento (ES) Nr. 1151/2012 22 straipsnyje nurodytą garantuotų tradicinių gaminių registrą. „Kabanosy staropolskie“ yra ilgos, plonos džiovintos dešros lazdelės;

               (2)

               pavadinimas „Kabanosy“ jau yra įregistruotas (2) pagal Tarybos reglamento (EB) Nr. 509/2006 (3) 13 straipsnio 1 dalį be išimtinės naudojimo teisės;

               (3)

               pasibaigus Reglamento (ES) Nr. 1151/2012 26 straipsnio 1 dalies antroje pastraipoje nurodytai nacionalinei prieštaravimo procedūrai, pavadinimas „Kabanosy“ papildytas sąvoka „staropolskie“. Šia papildoma sąvoka nurodomos tradicinės produkto savybės, kaip nustatyta Reglamento (ES) Nr. 1151/2012 26 straipsnio 1 dalies trečioje pastraipoje;

               (4)

               Komisija išnagrinėjo pateiktą pavadinimą „Kabanosy staropolskie“ ir vėliau jį paskelbė Europos Sąjungos oficialiajame leidinyje
                   (4);

               (5)

               2016 m. rugpjūčio 26 d. Komisija gavo pagrįstą prieštaravimo pareiškimą. 2016 m. rugsėjo 9 d. Komisija perdavė prieštaravimo pareiškimą;

               (6)

               Rumunija tvirtino, kad įregistravus „Kabanosy staropolskie“ kiltų pavojus iš dalies homonimiškam pavadinimui „Cabanos“, kuris yra rumuniško „Kabanosy“ varianto rumuniškas pavadinimas. Iš tikrųjų „Cabanos“ yra rumuniški mėsos pusgaminiai, kurių žaliavos ir gamybos technologija labai panašios į produkto „Kabanosy staropolskie“, kurį Lenkija pasiūlė įregistruoti kaip garantuotą tradicinį gaminį, žaliavas ir gamybos technologiją;

               (7)

               Komisija tą prieštaravimą pripažino priimtinu ir 2016 m. lapkričio 7 d. raštu paragino Lenkiją ir Rumuniją pradėti atitinkamas trijų mėnesių konsultacijas, kad laikydamosi savo vidaus tvarkos jos pasiektų susitarimą;

               (8)

               šalys susitarimą pasiekė. 2017 m. vasario 2 d. raštu Lenkija susitarimo rezultatus pranešė Komisijai;

               (9)

               Lenkija ir Rumunija susitarė, kad apsauga turėtų būti taikoma tik visai sąvokai „Kabanosy staropolskie“. Todėl tokia apsauga neturėtų trukdyti vartoti terminą „Kabanosy“per se ir šio produkto variantų, tokių kaip „Cabanos“, pavadinimus;

               (10)

               Komisija pažymi, kad susitarime pripažįstama, jog „Kabanosy staropolskie“ turėtų būti įregistruotas kaip GTG, ir siekiama užtikrinti teisingą naudojimąsi susijusiomis teisėmis;

               (11)

               pavadinimas „Kabanosy staropolskie“ turėtų būti įregistruotas garantuotų tradicinių gaminių registre,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Kabanosy staropolskie“ (GTG).
   GTG „Kabanosy“ produkto specifikacija laikoma Reglamento (ES) Nr. 1151/2012 19 straipsnio nuostatas atitinkančia GTG „Kabanosy staropolskie“, kurio pavadinimui suteikta išimtinė naudojimo teisė, specifikacija.
   „Kabanosy staropolskie“ (GTG) – tai produkto, priklausančio Komisijos įgyvendinimo reglamento (ES) Nr. 668/2014 (5) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimas.
   2 straipsnis
   Saugomas visas pavadinimas „Kabanosy staropolskie“ (GTG). Sąvoka „Kabanosy“, taip pat jos lingvistiniai variantai ir vertimai gali būti toliau naudojami visoje Europos Sąjungoje laikantis Europos Sąjungos teisinės tvarkos principų ir taisyklių.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 8 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2012 12 14, p. 1.

      (2)  2011 m. spalio 19 d. Komisijos įgyvendinimo reglamentas (ES) Nr. 1044/2011, kuriuo į garantuotų tradicinių gaminių registrą įtraukiamas pavadinimas [„Kabanosy“ (GTG)] (OL L 275, 2011 10 20, p. 16).

      (3)  2006 m. kovo 20 d. Tarybos reglamentas (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių (OL L 93, 2006 3 31, p. 1). Šis reglamentas panaikintas ir pakeistas Reglamentu (ES) Nr. 1151/2012.

      (4)  OL C 188, 2016 5 27, p. 6.

      (5)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2017 m. gruodžio 8 d. Komisijos įgyvendinimo reglamentas (ES) 2017/2274 dėl leidimo 6-fitazės (EC 3.1.3.26), gaunamos iš Komagataella pastoris (DSM 23036), preparatą naudoti pagal naują paskirtį – kaip žuvų pašaro priedą (leidimo turėtojas – „Huvepharma EOOD“) (Tekstas svarbus EEE. )

text:
9.12.2017

                  LT

                  Europos Sąjungos oficialusis leidinys

                  L 326/44

            KOMISIJOS ĮGYVENDINIMO REGLAMENTAS (ES) 2017/2274
      2017 m. gruodžio 8 d.
      dėl leidimo 6-fitazės (EC 3.1.3.26), gaunamos iš Komagataella pastoris (DSM 23036), preparatą naudoti pagal naują paskirtį – kaip žuvų pašaro priedą (leidimo turėtojas – „Huvepharma EOOD“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti 6-fitazės (EC 3.1.3.26), gaunamos iš Komagataella pastoris (DSM 23036), preparatą kaip žuvų pašaro priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti 6-fitazės (EC 3.1.3.26), gaunamos iš Komagataella pastoris (DSM 23036), preparatą kaip žuvims skirtą pašarų priedą, skirtiną prie priedų kategorijos „zootechniniai priedai“;

                  (4)

                  Komisijos įgyvendinimo reglamentu (ES) Nr. 98/2012 (2) leista tą preparatą naudoti kaip mėsinių viščiukų ir kalakutų, vištaičių dedeklių, veislei auginamų kalakutų, vištų dedeklių, kitų rūšių mėsinių ir dedeklių paukščių, nujunkytų paršelių, penimųjų kiaulių ir paršavedžių pašarų priedą dešimt metų;

                  (5)

                  Europos maisto saugos tarnyba (toliau – Tarnyba) 2017 m. kovo 21 d. nuomonėje (3) padarė išvadą, kad siūlomomis naudojimo sąlygomis 6-fitazės (EC 3.1.3.26), gaunamos iš Komagataella pastoris (DSM 23036), preparatas neturi nepageidaujamo poveikio gyvūnų sveikatai, žmonių sveikatai ar aplinkai. Joje padaryta išvada, kad priedas gali būti veiksmingas vaivorykštiniams upėtakiams ir lašišoms, ir ši išvada gali būti ekstrapoliuojama visoms pelekinėms žuvims. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (6)

                  6-fitazės (EC 3.1.3.26), gaunamos iš Komagataella pastoris (DSM 23036), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                  (7)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gruodžio 8 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  2012 m. vasario 7 d. Komisijos įgyvendinimo reglamentas (ES) Nr. 98/2012 dėl leidimo 6-fitazę (EC 3.1.3.26), gaunamą iš Pichia pastoris (DSM 23036), naudoti kaip mėsinių viščiukų ir kalakutų, viščiukų, iš kurių auginamos dedeklės, veislei auginamų kalakutų, vištų dedeklių, kitų mėsinių ir dedeklių paukščių lesalų ir nujunkytų paršelių, penimųjų kiaulių ir paršavedžių pašarų priedą (leidimo turėtojas – „Huvepharma AD“) (OL L 35, 2012 2 8, p. 6).

         (3)  EFSA Journal 2017; 15(4):4763.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Aktyvumo vienetai kilograme visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: virškinimo stimuliatoriai.

                     4a16

                     „Huvepharma EOOD“

                     6-fitazė
                     (EC 3.1.3.26),

                        Priedo sudėtis

                     6-fitazės (EC 3.1.3.26), gaunamos iš Komagataella pastoris (DSM 23036), preparatas, kurio mažiausias aktyvumas:

                                 4 000  OTU (1)/g kieto pavidalo

                                 8 000  OTU/g skysto pavidalo

                        Veikliosios medžiagos apibūdinimas

                     6-fitazė (EC 3.1.3.26), gaunama iš Komagataella pastoris (DSM 23036)

                        Analizės metodas
                         (2)

                     Kiekybiniam 6-fitazės pašaruose įvertinimui:
                     kolorimetrinis metodas, pagrįstas neorganinio fosfato, atpalaiduoto naudojant fermentą iš natrio fitato, kiekybiniu įvertinimu.

                     Žuvys

                     —

                     500 OTU

                     —

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Naudoti pašaruose, kurių sudėtyje yra daugiau kaip 0,23 % su fitinu sujungto fosforo.

                                 3.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint apsaugos priemones, įskaitant kvėpavimo takų ir odos apsaugos priemones.

                     2027 12 29

            (1)  1 OTU – tai fermento kiekis, atpalaiduojantis 1 mikromolį neorganinio fosfato per minutę iš 5,1 mM natrio fitato 5,5 pH ir 37 °C citratiniame buferiniame tirpale, matuojamas esant mėlynai fosforo molibdato kompleksinio junginio spalvai (820 nm).

            (2)  Išsamų analizės metodų aprašymą galima rasti etaloninės laboratorijos svetainėje: http://ec.europa.eu/jrc/en/eurl/feed-additives/evaluation-reports.


title: 2017 m. gruodžio 8 d. Komisijos įgyvendinimo reglamentas (ES) 2017/2275 dėl leidimo naudoti Lactobacillus acidophilus (CECT 4529) preparatą pagal naują paskirtį – kaip mėsinių viščiukų pašaro priedą (leidimo turėtojas „Centro Sperimentale del Latte“) (Tekstas svarbus EEE. )

text:
9.12.2017

                  LT

                  Europos Sąjungos oficialusis leidinys

                  L 326/47

            KOMISIJOS ĮGYVENDINIMO REGLAMENTAS (ES) 2017/2275
      2017 m. gruodžio 8 d.
      dėl leidimo naudoti Lactobacillus acidophilus (CECT 4529) preparatą pagal naują paskirtį – kaip mėsinių viščiukų pašaro priedą (leidimo turėtojas „Centro Sperimentale del Latte“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas leisti naudoti bakterijų Lactobacillus acidophilus (CECT 4529) preparatą pagal naują paskirtį. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo Lactobacillus acidophilus (CECT 4529) preparatą naudoti pagal naują paskirtį – kaip mėsinių viščiukų pašaro priedą, skirtiną prie priedų kategorijos „zootechniniai priedai“;

                  (4)

                  Komisijos įgyvendinimo reglamentu (ES) 2015/38 (2) leista Lactobacillus acidophilus (CECT 4529) preparatą, priklausantį priedų kategorijai „zootechniniai priedai“, dešimt metų naudoti kaip mėsinių viščiukų pašaro priedą;

                  (5)

                  Europos maisto saugos tarnyba (toliau – Tarnyba) 2017 m. kovo 21 d. nuomonėje (3) padarė išvadą, kad siūlomomis naudojimo sąlygomis Lactobacillus acidophilus (CECT 4529) preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad priedas gali pagerinti galutinį svorio prieaugį (galutinį svorį) tik pagal dviejų iš trijų vertintų tyrimų rezultatus. Kiti du tyrimai buvo atmesti dėl neįprastai didelio mirtingumo ir nedidelio paukščių prieaugio. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (6)

                  vis dėlto minėti įrodymai buvo laikomi pakankamu svorio prieaugio zootechninių parametrų pagerėjimo rodikliu. Todėl nuspręsta, kad pateikti duomenys atitinka priedo veiksmingumo mėsiniams viščiukams įrodymo sąlygas;

                  (7)

                  atlikus Lactobacillus acidophilus (CECT 4529) preparato vertinimą, nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                  (8)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip priedą gyvūnų mityboje šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gruodžio 8 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  2015 m. sausio 13 d. Komisijos įgyvendinimo reglamentas (ES) 2015/38 dėl leidimo naudoti Lactobacillus acidophilus CECT 4529 preparatą kaip vištoms dedeklėms skirtą pašarų priedą, kuriuo iš dalies keičiamas Reglamentas (EB) Nr. 1520/2007 (leidimo turėtojas – Centro Sperimentale del Latte) (OL L 8, 2015 1 14, p. 4).

         (3)  EFSA Journal 2017; 15(4):4762.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     KSV/kg visaverčio 12 % drėgnio pašaro

                        Zootechninių priedų kategorija. Funkcinė grupė: žarnyno floros stabilizatoriai

                     4b1715

                     „Centro Sperimentale del latte“

                        Lactobacillus acidophilus CECT 4529

                        Priedo sudėtis

                        Lactobacillus acidophilus CECT 4529 preparatas, kuriame yra ne mažiau kaip: 5 × 1010 KSV/g priedo (kieto pavidalo).

                        Veikliosios medžiagos apibūdinimas

                     Gyvybingos Lactobacillus acidophilus CECT 4529 ląstelės.

                        Analizės metodas
                         (1)

                     Skaičiavimas: paskleidimo ant plokštelės metodas naudojant MRS agarą (EN 15787).
                     Identifikavimas: impulsinė lauko gelių elektroforezė.

                     Mėsiniai viščiukai

                     —

                     1 × 109

                     —

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių, odos ir kvėpavimo takų apsaugos priemones.

                     2027 12 29

            (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports


title: 2018 m. kovo 28 d. Komisijos įgyvendinimo reglamentas (ES) 2018/527, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Patata dell'Alto Viterbese“ (SGN)) specifikacijos pakeitimas

text:
5.4.2018

               LT

               Europos Sąjungos oficialusis leidinys

               L 89/7

         KOMISIJOS ĮGYVENDINIMO REGLAMENTAS (ES) 2018/527
   2018 m. kovo 28 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Patata dell'Alto Viterbese“ (SGN)) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Patata dell'Alto Viterbese“, kuri įregistruota Komisijos įgyvendinimo reglamentu (ES) Nr. 159/2014 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Patata dell'Alto Viterbese“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 28 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2014 m. vasario 13 d. Komisijos įgyvendinimo reglamentas (ES) Nr. 159/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Patata dell'Alto Viterbese (SGN)] (OL L 52, 2014 2 21, p. 5).

      (3)  OL C 391, 2017 11 18, p. 14.


title: 2018 m. balandžio 9 d. Komisijos įgyvendinimo reglamentas (ES) 2018/554, kuriuo iš dalies keičiamas Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas

text:
10.4.2018

               LT

               Europos Sąjungos oficialusis leidinys

               L 92/4

         KOMISIJOS ĮGYVENDINIMO REGLAMENTAS (ES) 2018/554
   2018 m. balandžio 9 d.
   kuriuo iš dalies keičiamas Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 9 straipsnio 5 dalį,
   kadangi:

               (1)

               2013 m. gegužės 13 d. Tarybos įgyvendinimo reglamentu (ES) Nr. 412/2013 importuojamiems Kinijos Liaudies Respublikos kilmės keraminiams stalo ir virtuvės reikmenims buvo nustatytas galutinis antidempingo muitas (2);

               (2)

               2017 m. birželio 10 d. Kinijos eksportuojantis gamintojas paprašė Komisijos iš dalies pakeisti Įgyvendinimo reglamentą (ES) Nr. 412/2013, kad būtų pateiktas visas bendrovės pavadinimas anglų kalba, kaip nurodyta jo veiklos licencijoje. Atsižvelgdama į pagrindinius įrodymus, Komisija šį prašymą priėmė;

               (3)

               atsižvelgiant į tai, kas išdėstyta, Reglamento (ES) Nr. 412/2013 1 straipsnio 2 dalis turėtų būti atitinkamai iš dalies pakeista;

               (4)

               šis reglamentas atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Tarybos įgyvendinimo reglamento (ES) Nr. 412/2013 1 straipsnio 2 dalis pakeičiama taip:

      „2.   Galutinio antidempingo muito, taikomo 1 dalyje aprašytiems produktams, kuriuos pagamino toliau išvardytos bendrovės, neto kainai Sąjungos pasienyje prieš sumokant muitą, norma yra tokia:

                  Bendrovė

                  Muitas (%)

                  Papildomas TARIC kodas

                  Hunan Hualian China Industry Co., Ltd; Hunan Hualian Ebillion China Industry Co., Ltd; Hunan Liling Hongguanyao China Industry Co., Ltd; Hunan Hualian Yuxiang China Industry Co., Ltd.

                  18,3

                  B349

                  Guangxi Sanhuan Enterprise Group Holding Co., Ltd

                  13,1

                  B350

                  CHL Porcelain Industries Ltd

                  23,4

                  B351

                  Shandong Zibo Niceton-Marck Huaguang Ceramics Limited; Zibo Huatong Ceramics Co., Ltd; Shandong Silver Phoenix Co., Ltd; Niceton Ceramics (Linyi) Co., Ltd; Linyi Jingshi Ceramics Co., Ltd; Linyi Silver Phoenix Ceramics Co., Ltd; Linyi Chunguang Ceramics Co., Ltd; Linyi Zefeng Ceramics Co., Ltd.

                  17,6

                  B352

                  Guangxi Province Beiliu City Laotian Ceramics Co., Ltd.;

                  22,9

                  B353

                  I priede nurodytos bendrovės

                  17,9

                  Visos kitos bendrovės

                  36,1

                  B999 “

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. balandžio 9 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas (OL L 131, 2013 5 15, p. 1).


title: 2018 m. balandžio 9 d. Komisijos įgyvendinimo reglamentas (ES) 2018/557, kuriuo dėl pranešimo apie Europos Parlamento ir Tarybos reglamento (ES) Nr. 1307/2013 36 straipsnio 4 dalyje nurodytos vienkartinės išmokos už plotus sistemos viršutinės ribos padidinimą iš dalies keičiamas Įgyvendinimo reglamentas (ES) Nr. 641/2014

text:
11.4.2018

               LT

               Europos Sąjungos oficialusis leidinys

               L 93/1

         KOMISIJOS ĮGYVENDINIMO REGLAMENTAS (ES) 2018/557
   2018 m. balandžio 9 d.
   kuriuo dėl pranešimo apie Europos Parlamento ir Tarybos reglamento (ES) Nr. 1307/2013 36 straipsnio 4 dalyje nurodytos vienkartinės išmokos už plotus sistemos viršutinės ribos padidinimą iš dalies keičiamas Įgyvendinimo reglamentas (ES) Nr. 641/2014
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (1), ypač į jo 36 straipsnio 4 dalį,
   kadangi:

               (1)

               Komisijos įgyvendinimo reglamente (ES) Nr. 641/2014 (2) nustatytos Reglamento (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės, taikymo taisyklės;

               (2)

               Reglamentas (ES) Nr. 1307/2013 buvo iš dalies pakeistas Europos Parlamento ir Tarybos reglamentu (ES) 2017/2393 (3), kuriuo, be kita ko, Reglamento (ES) Nr. 1307/2013 36 straipsnio 4 dalis papildyta galimybe valstybėms narėms, taikančioms vienkartinės išmokos už plotus sistemą, padidinti savo vienkartinės išmokos už plotus sistemos viršutinę ribą;

               (3)

               atsižvelgiant į Reglamento (ES) Nr. 1307/2013 36 straipsnio 4 dalies pakeitimus, būtina nustatyti pranešimo apie vienkartinės išmokos už plotus sistemos viršutinės ribos padidinimą taisykles;

               (4)

               Įgyvendinimo reglamentas (ES) Nr. 641/2014 turėtų būti atitinkamai iš dalies pakeistas;

               (5)

               šiame reglamente nustatytos priemonės atitinka Tiesioginių išmokų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 641/2014 pakeitimas
   Įgyvendinimo reglamente (ES) Nr. 641/2014 įterpiamas šis 16a straipsnis:

      „16a straipsnis
      Pranešimas apie Reglamento (ES) Nr. 1307/2013 36 straipsnio 4 dalyje nurodytos vienkartinės išmokos už plotus sistemos viršutinės ribos padidinimą
      Valstybė narė, pranešdama Komisijai apie savo sprendimus pagal Reglamento (ES) Nr. 1307/2013 36 straipsnio 4 dalį, pateikia jai kiekvienų kalendorinių metų nuo 2018 iki 2020 m. informaciją – procentiniais dydžiais išreikštas to reglamento II priede nustatytas metines nacionalines viršutines ribas, atėmus sumą, apskaičiuotą pritaikius to reglamento 47 straipsnio 1 dalį.“

   2 straipsnis
   Įsigaliojimas
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. balandžio 9 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 608.

      (2)  2014 m. birželio 16 d. Komisijos įgyvendinimo reglamentas (ES) Nr. 641/2014, kuriuo nustatomos Europos Parlamento ir Tarybos reglamento (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės, taikymo taisyklės (OL L 181, 2014 6 20, p. 74).

      (3)  2017 m. gruodžio 13 d. Europos Parlamento ir Tarybos reglamentas (ES) 2017/2393, kuriuo iš dalies keičiami reglamentai (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės, (ES) Nr. 1308/2013, kuriuo nustatomas bendras žemės ūkio produktų rinkų organizavimas, ir (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos (OL L 350, 2017 12 29, p. 15).


title: 2018 m. balandžio 16 d. Komisijos įgyvendinimo reglamentas (ES) 2018/579, kuriuo dėl papildomos tam tikrų Čilės kilmės žemės ūkio produktų Sąjungos tarifinės kvotos iš dalies keičiamas Tarybos reglamentas (EB) Nr. 312/2003

text:
17.4.2018

                  LT

                  Europos Sąjungos oficialusis leidinys

                  L 97/11

            KOMISIJOS ĮGYVENDINIMO REGLAMENTAS (ES) 2018/579
      2018 m. balandžio 16 d.
      kuriuo dėl papildomos tam tikrų Čilės kilmės žemės ūkio produktų Sąjungos tarifinės kvotos iš dalies keičiamas Tarybos reglamentas (EB) Nr. 312/2003
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. vasario 18 d. Tarybos reglamentą (EB) Nr. 312/2003, įgyvendinantį Bendrijos tarifų nuostatas, išdėstytas susitarime, įsteigiančiame asociaciją tarp Europos bendrijos ir jos valstybių narių bei Čilės Respublikos (1), ypač į jo 5 straipsnį,
      kadangi:

                  (1)

                  2017 m. gegužės 11 d. Tarybos sprendimu (ES) 2017/1368/ES (2) Taryba leido pasirašyti ir laikinai taikyti Susitarimo, įsteigiančio asociaciją tarp Europos bendrijos ir jos valstybių narių bei Čilės Respublikos, trečią papildomą protokolą, kad būtų atsižvelgta į Kroatijos Respublikos įstojimą į Europos Sąjungą;

                  (2)

                  Trečiame papildomame protokole numatyta papildoma į laisvą apyvartą Sąjungoje skirtų išleisti tam tikrų Čilės kilmės žemės ūkio produktų tarifinė kvota;

                  (3)

                  Reglamentas (EB) Nr. 312/2003 turi būti iš dalies pakeistas, kad būtų numatyta papildoma tarifinė kvota;

                  (4)

                  vadovaujantis Sprendimu (ES) 2017/1368/ES, ypač jo 3 straipsniu, papildoma tarifinė kvota turi būti taikoma nuo 2013 m. liepos 1 d. Todėl šis reglamentas turėtų būti taikomas nuo tos pačios dienos ir įsigalioti paskelbimo dieną;

                  (5)

                  šiame reglamente numatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Reglamento (EB) Nr. 312/2003 priedas iš dalies keičiamas pagal šio reglamento priedą.
      2 straipsnis
      Šis reglamentas įsigalioja jo paskelbimo Europos Sąjungos oficialiajame leidinyje dieną.
      Jis taikomas nuo 2013 m. liepos 1 d.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. balandžio 16 d.

               Komisijos vardu

               Pirmininkas

            Jean-Claude JUNCKER

         (1)  OL L 46, 2003 2 20, p. 1.

         (2)  OL L 196, 2017 7 27, p. 1.

         PRIEDAS
         Reglamento (EB) Nr. 312/2003 priede įterpiama ši eilutė:

                        „09.1944

                        0203 11 10
                        0203 12 11
                        0203 12 19
                        0203 19 11
                        0203 19 13
                        0203 19 15
                        0203 19 55
                        0203 19 59
                        0203 21 10
                        0203 22 11
                        0203 22 19
                        0203 29 11
                        0203 29 13
                        0203 29 15
                        0203 29 55
                        0203 29 59
                        1601 00
                        1602 41
                        1602 42
                        1602 49

                        Kiaulių mėsa, šviežia, atšaldyta arba užšaldyta; dešros ir panašūs produktai iš mėsos, mėsos subproduktų arba kraujo; maisto produktai, daugiausia pagaminti iš šių produktų; kiti paruošti arba konservuoti gaminiai iš mėsos, mėsos subproduktų arba kraujo (kiaulių)

                        1 000  tonų (*1)

                        100“

            (*1)  Nuo 2013 7 1 iki 2013 12 31 – 500 tonų, o kiekvienu vėlesniu sausio 1 d. – gruodžio 31 d. laikotarpiu – 1 000 tonų.